कुमारस्वामी तीन बार यहां से जीत चुके हैं और सभी जाति और धर्म से संबंधित मतदाताओं से अच्छे समर्थन का आनंद ले रहे हैं.रामानगरम निर्वाचन क्षेत्र में मुसलमानों की एक बड़ी आबादी है जो ऐतिहासिक रूप से जेडी (एस) का समर्थन कर रहे हैं. कांग्रेस पार्टी ने यहां इकबाल हुसैन को मैदान में उतारा है. पार्टी ने मुस्लिम वोटों को विभाजित करने के लिए हुसैन को टिकट दिया है. पंजीकृत मतदाताओं की कुल संख्या 8,64,959 है. बताते चलें कि शाम तक चुनाव की स्थिति साफ हो जाएगी. जहां बीजेपी के मुख्यमंत्री उम्मीदवार येदियुरप्पा हैं, वहीं कांग्रेस की ओर से सिद्धारमैया और जेडीएस की ओर से कुमारस्वामी हैं. कर्नाटक में कुल 224 विधानसभा हैं. 12 मई को इन सभी सीटों के लिए मतदान हुआ था जिसके नतीजे आज की मतगणना के बाद सामने आएंगे. जिसके बाद 17 मई को विजेता दल के मुख्यमंत्री का शपथ समारोह होगा.